**Nemuritori**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nemuritori

Secerişul înserării taie orele-nspre noapte

Şi din pupa de minute se succed consecutiv

Accesorii de secunde în miros de stele coapte

Ce fac trenă şi revere unui timp alternativ.

Paşii mei nu ştiu de zomot, dar şoptesc axiomatic

Aerului argilos şi vârstat de corb nocturn,

Că mai sus, ieşind din Cronos se iţeşte hieratic

Snop de îngeri călători, mesageri ai lui Saturn.

Ochii se întorc în pleoape cu îmbrăţişări de gene

Şi se duc la tăinuirea viziunilor diurne

Ochiul minţii se deschide şi, abreviaz’ alene

Origami dintre stele, constelaţii taciturne.

Noaptea, sâmburi de lumina, şi adună şi disipă

Şi cu cavaleri de timp exersează ritmul vieţii

Nemurirea-i la un pas, centrul lumii într-o clipă ,

Şi din sfert de clipă sfânta, se-aprind zorii dimineţii.

Eu, colind de vânt, anemic, nu mă tem şi nici nu plec

Susură mister de Graal, din interogări de euri

Dar le ştie Universul şi răspunsul intrinsec...

Suntem toţi nemuritori, chiar de trupul ni-i deşeuri.

Marian Puscasiu

August 2015